
Ministru kabineta rīkojums Nr. 56
Rīgā 2023. gada 1. februārī (prot. Nr. 5 16. §)
Par valsts nekustamā īpašuma "V1077 Līvbērzes mežs" Līvbērzes pagastā, Jelgavas novadā, nodošanu Zemkopības ministrijas valdījumā
· 1. Satiksmes ministrijai nodot Zemkopības ministrijas valdījumā nekustamo īpašumu "V1077 Līvbērzes mežs" (nekustamā īpašuma kadastra Nr. 5462 009 0164) – zemes vienību (zemes vienības kadastra apzīmējums 5462 009 0130) 2,98 ha platībā un komplekso inženierbūvi – valsts vietējā autoceļa V1077 "Avotiņi–Skursteņi" posmu 1,311.–2,932. km (būves kadastra apzīmējums 5462 009 0130 001) – Līvbērzes pagastā, Jelgavas novadā.
· 2. Zemkopības ministrijai pārņemt valdījumā no Satiksmes ministrijas šā rīkojuma 1. punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz valsts vārda Zemkopības ministrijas personā.

